alexandrainst/scandi-wiki huggingface dataset:
Utenriksdepartementet (Sverige)

Utrikesdepartementet (UD) er et departement i Sveriges regjering som har ansvar for Sveriges forbindelser til andre land, herunder sikkerhetspolitikk, internasjonalt utviklingsarbeid, handelspolitikk, internasjonal rettshjelp og konsulære spørsmål, folkerett og menneskerettigheter og migrasjon og asylpolitikk.

UD består av rundt 900 ansatte som sammen med 105 utenriksstasjoner – ambassader, representasjoner, delegasjoner og konsulater – utgjør Sveriges utenriksforvaltning, totalt cirka 2 400 ansatte. Departementssjefen har tittelen utenriksminister og støttes av to andre statsråder: migrasjonsministeren og bistandsministeren.

Underliggende etater
Exportkreditnämnden
Folke Bernadotteakademin
Inspektionen för strategiska produkter
Institutet för utvärdering av internationellt utvecklingssamarbete
Myndigheten för utländska investeringar i Sverige (Invest in Sweden Agency)
Kommerskollegium
Migrationsverket
Nordiska Afrikainstitutet
Styrelsen för ackreditering och teknisk kontroll
Styrelsen för internationellt utvecklingssamarbete
Svenska institutet

Se også 

 Liste over Sveriges utenriksministre

Eksterne lenker
 

Svenske myndigheter
Utenriksdepartementer
Svensk utenrikspolitikk
Nordkalotten

Nordkalotten er betegnelsen på de deler av Norge, Sverige og Finland som ligger nord for den nordlige polarsirkelen. I en forenklet versjon av begrepet regner man med hele Nordland, Troms og Finnmark på norsk side, Norrbottens län på svensk side, og Lapplands län på finsk side av grensene. Nordkalotten utgjør således den nordligste delen av Fennoskandia og er i hovedsak et område som har blitt dominert av samisk kultur, men også kvener har lange tradisjoner i dette området. Politisk har imidlertid grensene for Nordkalotten-begrepet vært mer flytende.

Fram til den russiske revolusjon i 1917 ble også Kolahalvøya i Russland regnet med i begrepet Nordkalotten, men da Sovjetunionen oppsto ble grensene stengt av den politiske ledelsen i den nye føderasjonen, trolig av strategiske årsaker. Dette hadde trolig sammenheng med de isfrie havnene på Kola, der Sovjetunionen anla én av sine viktigste militærbaser. Etter at Sovjetunionen ble oppløst lå det lenge an til at Kola på nytt kunne bli med i samarbeidet, men de senere års udemokratiske utvikling i Russland og landets uprovoserte angrep på naboen Ukraina taler ikke for at det vil skje med det første.

Se også 
 Nordkalottfolket (politisk parti)
 Kalottspel

Referanser 

Europas geografi
Arktis
Nord-Norge
Fante-Anne

Fante-Anne er en norsk stumfilm fra 1920 regissert av Rasmus Breistein. Filmen bygger på en bondefortelling av Kristofer Janson fra 1868. 

Fante-Anne regnes av enkelte som starten på det nasjonale gjennombruddet i den norske filmkultur. Dette var forøvrig den første norske filmen med profesjonelle skuespillere. I motsetning til tidligere filmer laget i Norge, hadde Fante-Anne også profesjonelle aktører i alle ledd bak kamera. Det er dessuten verdt å merke seg at den er en av få norske klassikere fra denne perioden med nordmenn som bidragsytere i alle ledd, da norsk film ofte var laget av svensker, dansker og tyskere. Fante-Anne kan dermed regnes som den første norske helaftens spillefilm av profesjonell karakter.

Filmen utnyttet det norske landskapet og bondelivsstilen hvor filmens handling finner sted. Filmen var den første hvor Kommunernes Filmcentral A/S og landets kinoeiere engasjerte seg i filmproduksjonen. Fante-Anne var starten på den over tredve år lange karrieren til Rasmus Breistein, en av de største norske regissørene på 1900-tallet.

Restaurering
Fante-Anne ble i 2011 restaurert og utgitt på nytt, og Halldor Krogh skrev ny musikk. Opprinnelig spilte regissør Rasmus Breistein selv hardingfele under fremvisningene av filmen.

Handling 
Den foreldreløse jenta, Anne, blir oppdratt av familien Storlein på en storgård. Når sønnen i familien sviker sitt løfte om å leve sammen med henne og gifter seg med en annen, setter hun, drevet av sjalusi, fyr på huset på gården. En annen gutt, Jon, som elsker henne, tar på seg skylden for brannstiftingen, og må sone flere års straffarbeide på Akershus festning. Når han slipper ut, møter Anne ham ved porten, og de reiser til Amerika sammen for å begynne et nytt liv.

Rolleliste 
 Aasta Nielsen ...  Anne «Fante-Anne» 
 Einar Tveito ...  Jon Sandbakken, en husmann 
 Johanne Bruhn ...  kona på gården 
 Lars Tvinde ...  Haldor, hennes sønn 
 Dagmar Myhrvold ...  Annes mor 
 Henny Skjønberg ...  Jons mor 
 Kristine Ullmo ...  Margit Moen, rik gårdsjente 
 Magnus Falkberget ...  en nabogutt 
 Anders Skrede ...  lensmannen 
 Edvard Drabløs ...  sorenskriveren 
 Elsa Vang ...  Anne som barn 
 Olaf Solberg ...  Haldor som barn 
 Øygard ...  presten

Referanser

Eksterne lenker 
 
 Da norsk filmkultur ble født – Fante-Anne (Montages, 2012)

Filmer fra 1920
Norske filmer fra 1920-årene
Norske stumfilmer
Filmer regissert av Rasmus Breistein
Sort-hvitt-filmer
Norske dramafilmer
Kaksen paa Øverland

Kaksen paa Øverland er en norsk film fra 1920, basert på en bygdehistorie fra Telemark, tilrettelagt for film av Gustav Adolf Olsen.

Henrik Backer  hadde ansvaret for dekorasjonene. Kari Diesen har sin første filmrolle 6 år gammel der hun spiller en 6 år gammel jente.

Filmen gikk ikke uklippet gjennom sensuren, den fikk klipt vekk deler av en slagsmålscene.

Rolleliste 
 Pehr Qværnstrøm ...  Aasmund Venaas, spillemann 
 Amund Rydland ...  Gutorm Øverland 
 Signe Heide Steen ...  Ingerid, Aasmunds kone 
 Erling Sande ...  Torgrim som barn 
 Arthur Barking ...  Torgrim som voksen 
 Martin Gisti ...  Halvor, en tjenestegutt 
 Olga Rydland ...  Hege, budeie 
 Harriet Krogh ...  Gunnlaug, Guttorms søster 
 Edel Eriksen ...  Kari, Gunlaugs datter som barn 
 Helga Balle Lund ...  Kari som voksen 
 Tove Trollstugo ...  Huldra 
 Jens Hetland ...  Sorenskriveren 
 Alfred Helgeby ...  Fridjof Bergh, en turist 
 Sigurd Eldegard ...  Presten
 Kari Diesen ... 6 år gammel jente

Eksterne lenker 
 

Norske stum-dramafilmer
Filmer fra 1920
Norske stumfilmer
Norske kriminalfilmer
Stum-kriminalfilmer
Norske filmer fra 1920-årene
Sort-hvitt-filmer
Farende folk

Farende folk er en norsk stumfilm fra 1922 i regi av Amund Rydland. Manuset ble skrevet av Rydland og skuespilleren Martin Gisti. Det bygger på Severin Liebleins roman Den sidste av sin slegt : et blad av Jonas Værns ungdomskrønike (1910).

Filmen kan sees gratis på Nasjonalbibliotekets hjemmeside.

Rolleliste 
 Amund Rydland ...  Ahti 
 Arna Fahlstrøm ...  Ahtis kjæreste 
 Lars Tvinde ...  Klemet / Sigøinerhøvding 
 Martin Gisti ...  Mjøltraavaren 
 Agnes Mowinckel ...  Birgitte Værn 
 Nils Hald ...  Jonas Værn 
 Didi Holtermann ...  Veronika 
 Magnus Hamlander ...  Reinert 
 Karen Rasmussen ...  Varvara, en tater 
 Aksel Opsann ...  Mr. Wilson 
 P.A. Grindalen ...  Lensmannen 
 Helga Rydland ...  Signekjerringa 
 Ragnhild Hald ...  En ung kvinne (ikke kreditert) 
 Tore Segelcke ...  En ung pike (ikke kreditert)

Eksterne lenker 
 

Filmer fra 1922
Norske filmer fra 1920-årene
Norske stumfilmer
Sort-hvitt-filmer
Norske dramafilmer
Norske kriminalfilmer
Bleik

Bleik er et tettsted og fiskevær i Andøy kommune, Norge. Tettstedet har  innbyggere per 1. januar , og ligger på nordvestsiden av Andøya omtrent ti kilometer fra Andenes.

Navnet kommer antagelig av gammelnorsk bleikr – lys, etter den lyse sandstranden. Det gammelnorske adjektivet ”bleikr” har samme betydning som dagens norske ord bleik, men betydde også mer konkret ”lys”. Sett fra sjøen er den lyse sandstranda et kjennetegn for Bleik, enten man regner med den delen som ligger nærmest bosetninga eller man tar med hele Storsanden.

Stedet 
Bleik har en særpreget klyngebebyggelse og næringsgrunnlaget er hovedsakelig fiskeindustri, mekanisk verksted og reiseliv. I 1925 ble store deler av bebyggelsen ødelagt i en storstorm. En gammel gårdshaug kan spores tilbake til 600 e. Kr og har en dybde på 6 meter.

Det kjente fuglefjellet Bleiksøya ligger rett utenfor Bleik, innenfor ligger Bleiksmorenen naturreservat. På Bleiksøya hekker det lundefugl i perioden april til august. Disse fuglene er svært truet grunnet havørna og kongeørnen. Det er flere fugler som hekker på fugleøya. Disse artene som hekker er lomvi, skarv, fiskemåke, stormåke, svartbak og havørn. Havørna tar i gjennomsnitt 2 lundefugl pr døgn på Bleiksøya.

Bleik var det første stedet i Vesterålen som tok i bruk et vannkraftverk til strømproduksjon. Bleikselva ble oppdemmet, og kraftverket ble satt i drift 9. oktober 1904. Det leverte fra starten av 25 kW, nok til lys til ca. 50 husstander.

I løpet av høsten 2020 var Alex Rosén og Aune Sand å se i realityprogrammet Alex og Aune som ble spilt inn på Bleik rett før Sankthans. Serien ble strømmet på TV2 Sumo og er tilgjengelig for alle på TV2 Zebra i 2021.

Kjente personer fra Bleik 
Lasse Nilsen, fotballspiller for Tromsø IL
Sigurd H. Jacobsen (1894–1976), stortingsrepresentant for Samfundspartiet

Referanser

Eksterne lenker 
 Kulturlandskapet på Bleik
Lokalhistorie om Bleik

Tettsteder i Nordland
Bosetninger i Andøy
Fiskevær i Nordland
Levanger Fotballklubb

Levanger Fotballklubb er en fotballklubb i Levanger i Trøndelag som ble stiftet 20. mai 1996 som en overbyggingsklubb for de lokale lagene SPKL Nessegutten og IL Sverre. Fra og med sesongen 2010 ble Skogn IL tatt opp som samarbeidsklubb på lik linje med Sverre og Nessegutten. I tillegg til A-laget i herrefotball, som per 2021 spiller i PostNord-ligaen, har Levanger FK per 2022 et damelag som spiller i 4.divisjon, LFK2 i 4.divisjon, to G16-lag og et G19-lag.

Tabellen

Tidligere tabellplasseringer

Divisjonsutvikling

Største seire 
 12-0 mot Skjervøy IK (2003)
 10-1 (B) mot Salangen (2004)
 9-0 mot Salangen (2002)
 9-1 mot NTNUI  (1998)
 9-1 mot Salangen (2004)
 9-1 mot Narvik (2004)
 8-0 mot FK Fosen (2001)
 8-0 mot Øygarden FK (2021)
 8-1 (B) mot Heimdal (1999)
 9-2 (B) mot Lyngen/Karnes (2005)

Hjemmebane

1997–2013: Moan gressbane 
Belysningsanlegget på gressbanen var på 100 lux. Banen var 100 meter lang og 65 meter bred. Fram til 2013 spilte Levanger FK nesten alle sine hjemmekamper både i Norgescupen og i serien på Moan gressbane. Dette er også en friidrettsbane med løpebane. I 2003 ble det med sponsorstøtte og kommunal støtte bygd to tribuneseksjoner med plass til omtrent 300 tilskuere.   

Moan kunstgressbane ble brukt for å avlaste gressbanen i noen kamper denne perioden. Det gjaldt de ofte de første kampene i april, og det ble gitt dispans for å avvikle seriekamper på kunstgress i disse tilfellene.  De to tribuneseksjonene som vendte mot gressbanen ble snudd, det ble leid inn en stor kran for snuoperasjonen. Nytt mediahus og speakerbu ble satt opp i denne perioden. Tilskuerrekorden på Moan kunstgressbane er 4630; rekorden ble satt 29.mai 2013 i cupens 3.runde i NM mot Rosenborg.

2013–2017: Moan kunstgressbane 
Fra 2013 til ny stadion ble ferdig våren 2017 ble alle kamper i cup og serie spilt på Moan kunstgressbane. Høsten 2014 la klubben med hovedtrener Andreas Holmberg grunnlaget for opprykket til nest øverste nivå med en rekke viktige seire på Moan kunstgress på tampen av sesongen. Levanger spilte sensommern og høsten 15 kamper på rad uten å tape. Våren 2015 overvar 2474 tilskuere sesongens siste seriekamp mot Nardo, der Levanger bare trengte uavgjort for å rykke opp. Resultatet ble 2-2, og klubben rykket dermed opp til OBOS-ligaen.      

I påvente av at ny hjemmeaena skulle stå klar, ble de to første hjemmekampene i vårsesongen 2017 spilt på Guldbergaunet stadion.

Fra 2017: TOBB Arena Levanger 
TOBB Arena Levanger ble ferdigstilt i 2017. Den er 105 meter lang og 68 meter bred. Denne banen tilfredsstilte de krav NFF stilte for spill i høyere divisjoner. Banen ble snudd 90°, og oppgradert med nytt kunstgressdekke i beste kvalitet. Det ble satt opp et tilfredsstillende tribunesystem og banebelysning på 1200 lux. Anlegget fikk også et stort mediahus med internettilgang og oppgraderte plasser for speaker, sekretariat og journalister, med teknisk anlegg for TV-overføring av kamper.

Spillerstall 
24. juni 2022

Utlånte spillere

Fremtredende spillere siden 1996

Referanser

Eksterne lenker
Sportsklatring

Sportsklatring er en gren innen aktiviteten klatring. Sportsklatring innebærer klatring på ferdig tilrettelagte klatrevegger, utendørs eller innendørs. Rutene er sikret med borebolter, og det kreves mindre utstyr og kunnskap om sikring og tauarbeid enn ved tradisjonell fjellklatring. Sportsklatring er den mest utbredte formen for klatring på verdensbasis, og er også en konkurranseidrett, og gren under Sommer-OL i 2020.

Eksterne lenker
Røde Kors Ungdom

Røde Kors Ungdom er ungdomsorganisasjonen til Norges Røde Kors. Målgruppen er ungdommer mellom 13 og 30 år. Organisasjonen er politisk og religiøst nøytral. Leder er Solveig Ugland, som overtok etter Robert Flobergseter i 2020.

Formålsparagraf 
«Røde Kors Ungdom arbeider for å bekjempe urettferdighet og fremme forståelse og toleranse. Vi sier tydelig ifra når respekten for menneskeverd blir krenket. Vårt engasjement og våre handlinger skal gjøre verden til et bedre sted!»

Hovedaktiviteter 
Røde Kors Ungdom arbeider direkte med andre unge gjennom sine aktiviteter, i tillegg til å drive politisk påvirkning og holdningsskapende arbeid.

Historie 
Organisasjonen ble stiftet 10. oktober 2002 i Bergen, da Landsmøtet til Norges Røde Kors med 285 mot 68 stemmer besluttet å opprette en egen ungdomsorganisasjon. Røde Kors Ungdom erstattet den tidligere Ungdommens Røde Kors (URK) og ble en egen enhet for ungdom mellom 13 og 30.

Ledere
 2002–2005 Lars Nehru Sand
 2005–2008 Aleksander Stokke Vallestad 
 2008–2010 Camilla Helgesen
 2010–2012 Knut Johannes Sverre
 2012–2014 Charlott Nordström
 2014–2015 Espen André Breivik
 2016–2018 Mawra Mahmood
 2018–2020 Robert Flobergseter
 2020– Solveig Ugland

Referanser

Eksterne lenker 
 

Norske ungdomsorganisasjoner
Landsrådet for Norges barne- og ungdomsorganisasjoner
Norges Røde Kors
Organisasjoner etablert i 2002
Gecko

Se også: Gekkoer

Gecko er den delen av Mozilla-prosjektet som viser websider. Den er ikke en nettleser, men brukes av nettlesere for å vise sidene. Den ble opprinnelig utviklet for Netscape, men andre nettelsere kan også bruke Gecko.

Eksterne lenker 
 
 mozilla.org

Fri programvare
Nettlesere
Adrien Brody

Adrien Nicholas Brody (født 14. april 1973 i New York City i New York) er en amerikansk skuespiller og produsent. 

Brody vant Oscar for beste mannlige hovedrolle for rollen som Władysław Szpilman i filmen Pianisten (2002).

Filmografi

Referanser

Eksterne lenker 
 
 

Skuespillere fra USA
Stemmeskuespillere fra USA
Filmprodusenter fra USA
Oscar-vinnere (hovedrolle)
Personer fra USA av ungarsk opphav
Personer fra New York City
Fødsler i 1973
Terry Jones

Terence Graham «Terry» Parry Jones (født 1. februar 1942 i Colwyn Bay i Wales, død 21. januar 2020 i London) var en britisk komiker, skuespiller, regissør, forfatter og programleder, mest kjent som et av medlemmene i Monty Python.

Liv og virke

Bakgrunn
Jones ble født i kystbyen Colwyn Bay på nordkysten av Wales. Da Jones var omkring fire år flyttet familien til Claygate i Surrey i England. Han tok grunnskolen på Esher COE school og leste siden videre på Royal Grammar School i Guildford, der han også var skolekaptein skoleåret 1960–1961. 

Han studerte så engelsk ved St Edmund Hall (en del av Oxford University), men «gikk seg vill i historien». Her medvirket han også, sammen med fremtidige Monty Python-kollegaen Michael Palin, i The Oxford Revue.

Karriere
I tillegg til å være forfatter og skuespiller i TV-serien Monty Python's Flying Circus regisserte han også flere filmer, blant annet Monty Python og ridderne av det runde bord (1975), Profeten Brians liv og historie (1979), Private tjenester (1987), Soga om Eirik Viking (1989) og Absolutely Anything (2015). I Monty Python er hans mange fremstillinger av gamle kvinner, såkalte «pepper-pots» minneverdige. Dessuten var han «den nakne mannen som spiller orgel» som dukket opp før åpningsvignetten i Flying Circus-episodene på 1970-tallet. 

På 1990- og 2000-tallet var han programleder for en rekke TV-serier om historie. I 2009 kom hans første bok ut på norsk, Barbarene, et skråblikk på romersk historie, og i den anledning inviterte Forlaget Lille Måne Jones til Oslo. Jones skrev også flere filmmanus og bøker, blant annet Starship Titanic sammen med Douglas Adams. Han var også en ivrig forfatter av politiske artikler.

Privatliv 
Jones var 1970–2012 gift med Alison Telfer. I 2004 traff han Anna Söderström som da var student i Oxford. I 2009 fikk de en datter. Paret giftet seg i 2012. 

Jones døde etter en lenge utviklet frontotemporal demens.

Referanser

Eksterne lenker 
 
 
 
 
 Barbarene – et skråblikk på romersk historie (Terry Jones' første bok på norsk.)
 Totally Terry
 Terry Jones  på BBC Guide to Comedy
 Terry Jones på Comedy Zone
 MP3 audio intervju med Jones på radiokanalen The Sound of Young America 
 Intervju med Jones på TV-kanalen Wisconsin Public Television, der Jones snakker om Monty Python og hans senere arbeider.
 

Monty Python
Walisiske komikere
Britiske regissører
Personer fra Conwy
Personer fra distriktet Elmbridge
Ken Loach

Kenneth Loach (født 17. juni 1936 i Nuneaton i England) er en britisk tv- og filmregissør. Han startet som TV-regissør i 1962, og regisserte sin første spillefilm fem år senere. I 1969 lagde han Kes, om en gutt og tårnfalken hans. Dette er fortsatt den filmen Loach er mest kjent for. 

I 2016 vant han Gullpalmen ved filmfestivalen i Cannes for filmen I, Daniel Blake. Han vant også Gullpalmen i 2006 for filmen Vinden som ryster kornet , som handler om den irske borgerkrigen i 1920-årene.

Loachs filmer kjennetegnes ved en sterk realisme. Han bruker ofte ukjente skuespillere, noe som er med på å fremheve realismen. Videre er bildene ofte kornete, kalde/fargeløse og uestetisk komponert. Realismen fremheves ofte også ved hjelp av lyddesignet. Han bruker mye atmosfærelyd. Uønskede/forstyrrende kontentumlyder (som gjerne andre regissører vil tone ned for å fremheve f.eks. dialoglyd) pleier Loach å fremheve - og gjerne overdrive - i sine filmer, noe som kan gi assosiasjoner til et amatør-video opptak. På den måten bruker han også lyden aktivt for å fremheve en realistisk følelse.

Tematisk lager Loach for det meste venstreorienterte politiske filmer, som ofte springer ut ifra arbeiderklassen i England.

Filmografi 

 Poor Cow (1967) 
 Kes (1969) (som Kenneth Loach) 
 The Save the Children Fund Film (1971)
 Family Life (1971) 
 Black Jack (1979) 
 The Gamekeeper (1980) 
 Looks and Smiles (1981) (som Kenneth Loach) 
 Which Side Are You On? (1984) 
 Fatherland (1986) 
 Hidden Agenda (1990).  Juryprisen under Cannes filmfestival
 Riff-Raff (1991)
 Raining Stones (1993).  Juryprisen under Cannes filmfestival
 Ladybird Ladybird (1994) 
 Land og Frihet (1995)
 A Contemporary Case for Common Ownership (1995) 
 Carlas Sang (1996) 
 The Flickering Flame (1997) 
 Mitt Navn er Joe (1998) 
 Brød og Roser (2000) 
 The Navigators (2001) 
 Sweet Sixteen (2002) 
 Et Besværlig Kyss (2004)
 Tickets (2005), sammen med Ermanno Olmi og Abbas Kiarostami
 Vinden som ryster kornet (2006) Gullpalmen, Cannes
 The Angels' Share (2012)
 I, Daniel Blake (2016)
Sorry We Missed You (2019)

Referanser

Eksterne lenker 
 

Engelske regissører
Personer fra Nuneaton
Fødsler i 1936
Trond Fredriksen

Trond Fredriksen (født 21. mai 1977) er en norsk fotballtrener og tidligere fotballspiller som er assistenttrener for .

Han spilte i en årrekke som midtbanespiller i Aalesunds Fotballklubb, og tok over som trener i klubben i 2015.

Før kampen mot Strømsgodset 18. september 2007 ble Fredriksen hedret for å ha passert 400 kamper for Aalesunds Fotballklubb. I Tippeligaen fikk han til sammen 98 kamper for AaFK i sesongene 2005, 2006, 2007, 2009 og 2010

Før 2011-sesongen bestemte han seg for å legge opp som toppspiller. 

Det kan også legges til at han har en fortid som håndballkeeper i Spjelkavik IL. Også der viste han et stort talent.

Referanser

Eksterne lenker 
 
 

Norske fotballspillere
Norske fotballtrenere
Fotballspillere for Aalesunds FK
Fotballtrenere for Ullensaker/Kisa Idrettslag
Norgesmestere i fotball
Johan Lædre Bjørdal

Johan Lædre Bjørdal (født 5. mai 1986 i Egersund) er en norsk tidligere fotballspiller.

Tidligere spilte han for Viking. I 2007 og 2010-sesongen var Bjørdal også kaptein for Bodø/Glimt. Han har tidligere spilt i Egersund IK, og FK Tønsberg.

Karriere

Rosenborg
I sesongen 2015 var han med å vinne både Tippeligaen og Cupfinalen.

I sesongen 2016 var han med å vinne både Tippeligaen og Cupfinalen.

29. mars 2017 var han med å vinne Mesterfinalen i fotball for menn 2017.

I sesongen 2017 var han med å vinne Eliteserien.

Landslaget
Han debuterte for s A-landslag 6. september 2013, i VM kvalifiseringskamp mot .

Han har spilt en rekke kamper for aldersbestemte landslag.

Referanser

Eksterne lenker 
 
 Johan Lædre Bjørdals profil på RBK.no
 Bodø/Glimt – Biografi
 Altomfotball.no – Biografi
 Offisiell statistikk for Rosenborg Ballklub Johan Lædre Bjørdal

Norske fotballspillere
Norske landslagsspillere i fotball for herrer
Fotballspillere for Viking FK
Fotballspillere for FK Tønsberg
Fotballspillere for FK Bodø/Glimt
Fotballspillere for Aarhus GF
Fotballspillere for Rosenborg BK
Fotballspillere for SV Zulte Waregem
Fotballspillere for Vålerenga Fotball
Norske fotballspillere i Belgia
Norgesmestere i fotball
Personer fra Eigersund kommune
Fødsler i 1986